ลุ้นกันสุดตัว...
&nbsp;
18 ส.ค. 2554

....ทีมข่าวการเงิน
เซอร์ไพรส์ไม่น้อยสำหรับ การเดินเกมของ กรณ์ จาติกวณิช รมว.คลัง ที่เสนอชื่อ ดร.นริศ ชัยสูตร รองปลัดกระทรวงการคลัง ขึ้นนั่งแท่นประธานกรรมการเอ็กซิมแบงก์ แทน ดร.ณรงค์ชัย อัครเศรณี ที่เดินทั้งเกมบนดินใต้ดินและทิ้งทุ่นด้วยการด่ารัฐมนตรี 
นอกจากนี้ยังตั้ง น.ส.วลัยรัตน์ ศรีอรุณ ผู้อำนวยการสำนักงบ เป็นกรรมการแทน อรรถชัย บุรกรรม โกวิท ตั้งสุเทพ วงศ์วรเศรษฐ แทน ธนศักดิ์ วหาวิศาล และตั้ง ณฤทธิ์ เจียอาภา ผู้ส่งออกเป็นกรรมการแทน จีรศักดิ์ พงษ์พิษณุพิจิตร์ มีผล 22 มิ.ย.นี้ 
หลังจากนี้ต้องรอดูว่า คณะกรรมการชุดนี้ที่แว่วว่าจะมีการตั้ง “สุเทพ” เป็นประธานกรรมการบริหาร จะดำเนินการสถานใดสำหรับ อภิชัย บุญธีรวร เอ็มดีคนปัจจุบัน ที่ครบวาระสิ้นเดือน มิ.ย.นี้ ว่ากันว่าลุ้นไม่ขึ้น...